24MOC-111

Nafarroako Gorteetako kide den eta Vox Nafarroa foru parlamentarien elkarteari atxikita dagoen María Teresa Nosti Izquierdo andreak, Legebiltzarreko Erregelamenduaren 219. artikuluan xedatzen denaren babesean, honako mozio hau aurkezten du, Osoko Bilkuran eztabaidatu eta bozkatzeko:

Zioen azalpena

Laneko Arriskuen Prebentzioari buruzko azaroaren 8ko 31/1995 Legeak laneko arriskuen aurreko babeserako eskubidea arautzen du 14. artikuluan.

Langileek eskubidea dute laneko segurtasun eta osasun arloan benetako babesa izateko.

Lantokiko indarkeria laneko arriskua dela ulertu behar da.

Osasunaren Mundu Erakundeak honela definitzen du laneko indarkeria: gertakari bat zeinetan lanarekin lotutako egoeretan pertsona batek tratu txarrak, mehatxuak edo erasoak pairatzen dituen, baita etxetik lanerako bidean ere, arriskuan jartzen duena, esplizituki nahiz inplizituki, haren segurtasuna, ongizatea edo osasuna.

Osasun arloko profesionalen aurkako erasoa munta handiko arazoa eta errealitatea da, profesional horiek osotasun fisikoari eta ongizateari eragiteaz ez ezik, osasun-zerbitzuaren kalitatea jaistea ere eragiten duena.

Hori horrela, azaldutakoaren babesean;

Bakarra. Nafarroako Parlamentuak Nafarroako Gobernua premiatzen du:

* Espainiako Gobernua premia dezan osasun arloko profesionalen aurkako erasoak prebenitzeko plan nazional bat taxutzera.
* Osasun arloko profesionalen aurkako erasoak prebenitzeko egungo protokoloekin Nafarroan baliatzen ari diren neurriak indartu ditzan.

Iruñean, 2024ko irailaren 26an

Foru parlamentaria: Mª Teresa Nosti Izquierdo